Schwednrod is scho obm 16. Joarhundat vo reichn und ogsegnan Hausbesitzan in Schwedn fia eanare Hoizhaisln vawendd worn, wei dees de Foarb vo de hollendischn Ziaglfassadnhaisa wor, wo Woistand und Reichtum signalisiat ham. De Foarb hod si im 17. Joarhundat nacha stoark vabroadd, wei in Schwedn fost oi Haisln, ausgnumma z Stockhoim und Gotnburg, aus Hoiz baut san und de Pigmentmischung a guada Hoizschutz is.